Deputatul PNL de Alba, Florin Roman, a fost agresat fizic în Parlamentul României de către un fost ministru, fostul liberal Dan Vîlceanu. Florin Roman spune că a fost lovit cu genunchiul în nas de Vîlceanu.
Conflictul s-a consumat în două etape: pe drumul spre ieșirea din plen și pe holul din afara plenului.
Deputatul de Alba spune că va depune o plângere penală pe baza imaginilor surprinse de camerele de supraveghere de la Parlament.
”Astăzi am trăit un momement prin care nu credeam ca voi trece vreodată într-o lume civilizată.
I-am reproșat deputatului neafiliat, Dan Vîlceanu, încălcarea regulamentului prin prezenta lui în băncile grupului PNL. Problema dumnealui la parlament era să afle câți primari au plecat la Călărași.
A urmat o altercație verbală, după care, am fost bruscat fizic spre ieșirea din plen.
În afara sălii de plen am fost agresat fizic, din nou, în mod golănesc, cu o lovitură cu genunchiul aplicat în zona nasului.
Am evitat orice ripostă, pentru ca respect mandatul de parlamentar. În schimb, în baza imaginilor de pe camerele de luat vederi, voi depune solicitare de sancționare a deputatului neafiliat, prieten al ADU, pentru lovire!
Totodată voi depune plângere penală împotriva deputatului huligan!” a precizat Florin Roman.
Dan Vîlceanu a negat că l-a lovit pe Florin Roman.
Urmăriți Alba24.ro și pe Google News
Dacă ți-a plăcut articolul: